**Hyvä Helsingin kaupungin tutkimusapurahan hakija!**

Täytä hakemus huolella ja noudata ohjeita. Puutteellisia hakemuksia ei käsitellä.

Apurahat on tarkoitettu ylemmän korkeakoulututkinnon suorittaneille jatko-opintojen tekijöille (lisensiaattityö ja väitöskirja). Apurahoilla tuetaan myös vastaväitelleiden post doc -tutkijoiden hankkeita.

Apuraha voidaan myöntää tutkijalle samaan hankkeeseen vain kerran.

**Apurahan voivat saada tutkimukset, joiden aiheena on:**

* kaupunkita­lou­s ja elin­keino­toi­minnan edellytykset,
* kau­pungin tuottamien tai tilaamien palvelujen järjestä­minen ja arvi­oin­ti,
* helsinkiläinen elinym­pä­ris­tö, hyvinvointi, historia, arkielämä ja kaupunkikulttuuri,
* kaupungin elinvoimaisuuteen ja kansainvälistymiseen liittyvät ilmiöt Helsingissä tai
* kaupungin palautuminen sosiaalisesta, taloudellisesta ja/tai terveydellisestä kriisistä (miten kääntää kriisi mahdollisuudeksi).

Apuraha myönnetään yksittäisen tutkijan käyttöön, ei tutkimusryhmälle. Yksittäinen hakija voi tyypillisesti saada 2 000–8 000 euroa.

**Hakemukset arvioidaan kolmesta näkökulmasta:**

Helsinki-relevanssi, jolla tarkoitetaan tutkimuksen yhteyttä Helsinkiin tai Helsingin kaupungin toimintaan

tieteellinen laatu ja

tutkimussuunnitelman toteutuskelpoisuus ja realistisuus

**Hakemukseen on liitettävä seuraavat asiakirjat:**

* ansioluettelo, josta ilmenee mm. aikaisempi toiminta sekä suoritetut tutkinnot,
* tutkimussuunnitelma, enintään viisi sivua,
* mahdolliset suositukset (vain kirjalliset suositukset otetaan huomioon).

Muita liitteitä ei huomioida.

Hakijan on merkittävä salassa pitämänsä tiedot salassa pidettäviksi ja ilmoitettava ne erillisissä liitteissä. Kaupunki harkitsee, ovatko salassa pidettäviksi esitetyt tiedot tai asiakirjat lain mukaan salassa pidettäviä. Jos hakija ei ilmoita salassa pidettäviä tietoja edellä vaaditulla tavalla, kaupungilla on oikeus pitää hakijan hakemusta kokonaisuudessaan julkisena.

Hakemukset liitteineen osoitteeseen:

Helsingin kaupungin kirjaamo

Tutkimusapurahat

PL 10

00099 HELSINGIN KAUPUNKI

(käyntiosoite: Kaupungintalo, Pohjoisesplanadi 11–13)

tai sähköpostitse:

[helsinki.kirjaamo@hel.fi](mailto:helsinki.kirjaamo@hel.fi)

**maaliskuun 4. päivään 2021, klo 23.59 mennessä**, jolloin postitettujenkin hakemusten on oltava perillä kirjaamossa.

Apurahat jaetaan touko–kesäkuussa 2020. Kaikille apurahaa hakeneille ilmoitetaan päätöksestä.

Apurahaan liittyviin kysymyksiin vastaavat tutkimuspäällikkö Katja Vilkama, puh. 09 310 78396 ja tutkija Vesa Keskinen, puh. 09 310 36296. Sähköpostiosoitteet ovat muotoa: etunimi.sukunimi@hel.fi

**Apurahan saajan velvoitteet**

Apurahan saajan on annettava Helsingin kaupungille selvitys apurahan käytöstä tutkimuksen valmistuttua. Mikäli tutkimus ei valmistu apurahan myöntämisvuotta seuraavan vuoden aikana, hakijan on annettava selvitys tutkimuksen edistymisestä ja suunnitelma sen loppuun saattamisesta. Apurahan saaja toimittaa valmistuneen julkaisun kaupungille kahtena kappaleena.

Kunnalta opintoihin tai tieteelliseen toimintaan saatu apuraha on verovapaata   
<https://www.vero.fi/syventavat-vero-ohjeet/ohje-hakusivu/48885/apurahojen_stipendien_tunnustuspalkinto3/>

**Helsingin kaupungin palveluksessa olevan** apurahan saajan apuraha on veronalaista tuloa, ellei yksittäistapauksissa arvioida, että kyse on koulutukseen annetusta apurahasta.

Apurahan saajan on syytä tarkistaa vakuutusvelvollisuutensa Mela:sta, <https://www.mela.fi/fi/apurahansaajat>.

**Tutkimusapurahahakemus 2021**

Helsingin kaupungin kirjaamo

Tutkimusapurahat  
PL 10  
00099 HELSINGIN KAUPUNKI  
(Käyntiosoite: Kaupungintalo, Pohjoisesplanadi 11–13)  
[helsinki.kirjaamo@hel.fi](mailto:helsinki.kirjaamo@hel.fi)

**1. Hakijatiedot**

|  |  |  |
| --- | --- | --- |
| Hakijan sukunimi | Hakijan etunimet | |
| Henkilötunnus (sekä alku- että loppuosa) | Oppiarvo | |
| Nykyinen toimi/virka | | |
| Työnantaja | | |
| Katuosoite, postinumero ja -toimipaikka | | |
| Sähköpostiosoite | | Puhelinnumero |
| Tilinumero (IBAN) | | |

**2. Tietoa tutkimuksesta ja anottava apuraha**

|  |  |
| --- | --- |
| Tutkimuksen nimi | |
| Haettava apuraha (euroa) | Onko kyseessä  Lisensiaatintyö  Väitöskirja  Muu, mikä: |
| Organisaatio (esim. korkeakoulu), jossa tutkimus tehdään | |
| Tieteenala, johon tutkimus lähinnä kuuluu | |

**3. Perustelut ja lisätietoja**

|  |
| --- |
| Tiivistelmä tutkimussuunnitelmasta max. 700 merkkiä  (Hakemukseen on liitettävä erillinen, enintään 5 sivun tutkimussuunnitelma) |
| Tutkimuksen yhteys Helsinkiin tai Helsingin kaupungin toimintaan,  ns. Helsinki-relevanssi, max. 700 merkkiä |
| Hankkeen kustannusarvio ja haettavan apurahan käyttötarkoitus eriteltynä |

**4. Suosittelijat ja aiemmat apurahat**

|  |
| --- |
| Suosittelijat, joiden suositukset ovat hakemuksen liitteinä |
| Aiemmin saadut Helsingin kaupungin tutkimusapurahat  (vuosi, tutkimuksen nimi, saatu summa) |
| Viimeisen viiden vuoden aikana tähän hankkeeseen saadut muut apurahat (vuosi, apurahan antaja ja määrä) |
| Hankkeeseen liittyvät ratkaisemattomat apurahahakemukset |
| Päätöksen saa toimittaa tiedoksi sähköisesti Kyllä  Ei |
| Jos saan apurahan, nimeni saa julkaista kaupungin verkkosivuilla Kyllä  Ei |

|  |  |
| --- | --- |
| Päiväys | Allekirjoitus |